Diari Oficial de la Generalitat Valenciana


Sumari del DOGV 4905, del 17-12-2004 (2004/12116)

RESOLUCIÓ de 23 de novembre de 2004, de la Sotssecretaria de la Conselleria d'Empresa, Universitat i Ciència, per la qual es crea un registre auxiliar.
-------------------------------------------------------------------------------------------------------------------------------------------------------

### Dades del document

Número de DOGV
:   4905

Data del DOGV
:   17-12-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/12363


Data del document
:   23-11-2004

Organisme emissor
:   Conselleria de Cultura, Educació i Esport

Tipus de document
:   Resolució

Descriptors 

:   * registre de documents
    * administració regional
    * relació administració-administrat

RESOLUCIÓ de 23 de novembre de 2004, de la Sotssecretaria de la Conselleria d'Empresa, Universitat i Ciència, per la qual es crea un registre auxiliar. [2004/X12224]
  
L'article 2 del Decret 130/1998, de 8 de setembre, del Govern Valencià, de registre d'entrada i d'eixida de sol·licituds, d'escrits, de comunicacions i de documents de la Generalitat, en l'apartat primer disposa que cada Conselleria en la qual s'estructura l'administració de la Generalitat ha de tindre un registre general. El mateix precepte establix la possibilitat de crear registres auxiliars en les unitats administratives de les respectives Conselleries quan d'esta manera es considera necessari, i es té en compte el volum o la naturalesa de l'activitat que es duu a terme.
  
La seu dels serveis centrals de la Conselleria d'Empresa, Universitat i Ciència es troba ubicada al carrer de Colom, número de 32 de València i és en esta adreça on esta situat el registre general de la Conselleria.
  
Les noves atribucions assignades a esta Conselleria pel Decret 8/2004, de 3 de setembre, del president de la Generalitat i la ubicació de les unitats adscrites a la Secretaria Autonòmica d'Universitat, Ciència i Tecnologia en el carrer de Colom, número 66 de València, aconsellen, atés el volum de gestió de les seues actuacions, la creació d'un registre auxiliar per a les dites unitats, a fi de facilitar la prestació d'escrits, sol·licituds, documentació i comunicacions dels ciutadans.
  
Per això, i en virtut del que disposa l'article 2.2 del Decret 130/1998, de 8 de setembre, del Govern Valencià, resolc:
  
Primer
  
La creació d'un registre auxiliar per a les unitats adscrites a la Secretaria Autonòmica d'Universitat, Ciència i Tecnologia que es troben ubicades en el carrer de Colom número 66 de València. Este registre és auxiliar del registre general de la Conselleria d'Empresa, Universitat i Ciència i a este últim es troba vinculat.
  
Segon
  
La instal·lació d'este registre auxiliar es farà en suport informàtic, i el sistema ha de garantir la integració informàtica en el registre general de la Conselleria d'Empresa, Universitat i Ciència dels assentaments efectuats en el registre auxiliar.
  
Tercer
  
El registre auxiliar ha d'ajustar el seu funcionament a la normativa aplicable en la matèria.
  
Quart
  
La present resolució entrarà en vigor l'endemà de la publicació en el Diari Oficial de la Generalitat Valenciana.